דליה אוונס

דֶּליה אוונס (באנגלית: Delia Owens; נולדה ב-4 באפריל 1949) היא סופרת וזואולוגית אמריקאית. אוונס חייה את רוב חייה בקרבת בעלי החיים בטבע במדבריות בוצוואנה וזמביה, והרחק מבני אדם. היא מחברת-שותפה של שלושה רבי-מכר תיעודיים בינלאומיים במסגרת פעילותה כחוקרת חיות בר באפריקה. אוונס נולדה וגדלה בתומסוויל, עיירה המונה, נכון ל-2020, כ-20,000 תושבים באזור הכפרי של מדינת ג'ורג'יה, ארצות הברית, בשנות ה-50 של המאה ה-20. בילדותה נהגה לטייל לבדה ימים שלמים ביער הסמוך לבית המשפחה: "אמי עודדה אותי, בין שהייתי לבדי ובין שהייתי עם חברותיי, ללכת רחוק ככל שיכולנו לתוך היער (...) הייתי בונה סכרים וגשרים, אספתי חיות קטנות וצמחים שעניינו אותי. (...) לא היה לי מעולם פחד מפני חיות פרא ומפני מה שעשוי לקרות לי לבד ביער". היא הכירה את מארק אוונס, בהיותה סטודנטית לביולוגיה באוניברסיטת ג'ורג'יה, וב-1969 התחתנו. אוונס היא בעלת תואר ראשון במדעי הזואולוגיה מאוניברסיטת ג'ורג'יה, ותואר דוקטור לפילוסופיה ותואר שני בהתנהגות בעלי חיים מאוניברסיטת קליפורניה, דייוויס. בשנת 1974 עברו השניים להתגורר באפריקה, ועבדו במדבר קלהארי בבוצואנה, ולאחר מכן בפארק הלאומי צפון לואנגווה. בתחילת שנות ה-90 הם עבדו במפיקה, זמביה. שבע שנים הם חיו שם כאשר רוב התקופה התגוררו באוהלים. מארק אוונס הואשם בהפעלת מדיניות ה"לירות כדי להרוג" נגד ציידים. רשת הטלוויזיה האמריקאית ABC שידרה בשנת 1996 כתבה שכותרתה הייתה "המשחק הקטלני: סיפורם של מארק ודליה אוונס", במסגרתה הוצג תיאור מקרה של הרג שנוי במחלוקת של ציידת בזמביה, שלכאורה בוצעה על ידי בנה החורג. מארק ודליה אוונס מבוקשים בזמביה לחקירה. הם הכחישו את ההאשמות. כמו כן, האשימו אותם גם בכך שהיו להם "נטיות כמו קולוניאליסטיות בנוגע לאפריקאים". אוונס השלימה את עבודת הדוקטורט שלה בביולוגיה, ופרסמה מחקרים על אקולוגיה התנהגותית של חיות בר באפריקה בכתבי עת מקצועיים, בין היתר בכתבי העת המדעיים: Nature, ‏Journal of Mammalogy, ‏Animal Behavior, ‏African Journal of Ecology. אוונס תרמה מאמרים לכתבי עת בנושא טבע וחי, המיועדים לקהל קוראים רחב יותר. דליה ומארק אוונס גרושים כיום דליה אוונס מתגוררת במחוז בונדארי, איידהו. אוונס מייסדת שותפה של קרן אוונס לשימור חיות הבר, בסטון מאונטיין בג'ורג'יה. היא עבדה כעורכת ספרותית, הרצתה ברחבי צפון אמריקה והשתתפה במאמצי השימור של דוב הגריזלי ברחבי ארצות הברית. רומן הביכורים של אוונס, "שירת סרטני הנהר" (באנגלית: Where the Crawdads Sing) הוא הספר הנמכר ביותר בישראל בשנת 2020, רב מכר קלאסי שהפך להצלחה גדולה לאחר שנבחר למועדון הקריאה "הלו סאנשיין" של ריס וית'רספון. וית'רספון ואולפני פוקס המאה ה-20 רכשו את זכויות העיבוד והפקת הספר לסרט. הספר שהה 30 שבועות ברשימת רבי המכר של הניו יורק טיימס ב-2019- וב 2020 ונמצא ברשימות כבר יותר משנה. וית'רספון היא גם מפיקתו של הסרט המבוסס על הרומן. הספר היה הנמכר ביותר באמזון ב-2019 ועד לסוף שנה זו נמכרו 4.5 מיליון עותקים מודפסים מהספר, יותר משל כל ספר אחר שראה אור באותה השנה ויותר מסך המכירות של שני הספרים הבאים אחריו ברשימה. הספר תורגם לעברית על ידי שאול לוין וראה אור בהוצאת כנרת זמורה-ביתן דביר בשנת 2019. הוא זוכה לביקורות חיוביות בישראל ומחוצה לה. כמו כן, היא כתבה ביחד עם מארק אוונס בתקופה שהיו נשואים את ספרי הממואר על חייהם ועבודתם באפריקה שלא תורגמו לעברית: Cry of the Kalahari The Eye of the Elephant the Secrets of the Savanna 1981 - פרס רולקס למיזם עבור פרויקט מחקר בקלהארי (עם מארק אוונס) 1985 - פרס ג'ון בורוז (עם מארק אוונס) 1993 - פרס הבוגרים המצטיינים של אוניברסיטת קליפורניה 1994 - פרס תיבת הזהב (הולנד). אתר האינטרנט הרשמי של דליה אוונס (באנגלית) דליה אוונס, ברשת החברתית פייסבוק דליה אוונס, ברשת החברתית Goodreads גילי איזיקוביץ, הזואולוגית דליה אוונס מספרת איך כתבה את רב המכר החשוב של המגיפה, באתר הארץ, 3 בספטמבר 2020 הספר שירת סרטני הנהר באתר האינטרנט של כנרת זמורה-ביתן דליה אוונס על שירת סרטני הנהר יוטיוב, ספטמבר 2019 (באנגלית) Goldberg, Jeffrey (29 במרץ 2010). "The Hunted". The New Yorker. {{cite web}}: (עזרה) גילי איזיקוביץ, הזואולוגית דליה אוונס מספרת איך כתבה את רב המכר החשוב של המגיפה, באתר הארץ, 3 בספטמבר 2020 "With 'Where the Crawdads Sing,' a Debut Novel Goes Big". Wall Street Journal. 2018. Cary, Alice (באוגוסט 2018). "Delia Owens | A natural way of storytelling". BookPage. נבדק ב-10 ביוני 2019. {{cite web}}: (עזרה) "Delia Owens". Delia Owens (באנגלית אמריקאית). נבדק ב-2019-11-09. Miller, Laura (2019-07-30). "The Dark History of the Year's Bestselling Debut Novelist". Slate Magazine (באנגלית). נבדק ב-2019-12-22. Goldberg, Jeffrey (2010-05-03). "Racism on Mark and Delia Owens's Website". The Atlantic (באנגלית אמריקאית). נבדק ב-2020-01-13. "Owens, Delia 1949(?)-". Encyclopedia.com. 27 באוגוסט 2019. נבדק ב-5 בספטמבר 2019. {{cite encyclopedia}}: (עזרה) אריק גלסנר, רוקדת עם זאבים, באתר "ידיעות אחרונות", 11 בינואר 2021 "Combined Print & E-Book Fiction, Bestsellers". הניו יורק טיימס. 2019. "Crawdads: 1 year on the NYT Bestsellers List". Delia Owens (באנגלית אמריקאית). נבדק ב-2019-11-09. כרמית ספיר ויץ, ‏אור מן ההסגר, באתר מעריב אונליין, 27 במרץ 2020 "Delia Owens, Who Suffused Her African Memoirs With Lush Natural Detail, Turns to Fiction". הניו יורק טיימס. 2018. "About the Awards". www.johnburroughsassociation.org. נבדק ב-2019-11-09.